ताबड़तोड़ बैठकें करके सीएम शिवराज सिंह चौहान करेंगे नए साल की शुरुआत, इन मुद्दों पर करेंगे अधिकारियों से चर्चा
मध्य प्रदेश के मुख्यमंत्री शिवराज सिंह चौहान कई अहम मुद्दों को लेकर बैठक करेंगे। बैठकों का दौर 3 से लेकर 7 जनवरी तक चलेगा।
भोपाल: देश में कोरोना के मामले तेजी से बढ़ रहे हैं। मध्य प्रदेश में भी कोरोना और अन्य चीजों को ध्यान में रखते हुए मुख्यमंत्री शिवराज सिंह चौहान 3 से 7 जनवरी तक लगातार बैठकें करेंगे। मुख्यमंत्री शिवराज सिंह चौहान विभाग के अनुसार 5 दिन में 52 समीक्षात्मक बैठकें करेंगे। 3 जनवरी को- 15 से 18 वर्ष के बच्चों के टीकाकरण अभियान का शुभारंभ करेंगे तत्पश्चात सामान्य प्रशासन विभाग, वित्त विभाग, गृह विभाग, जेल विभाग, वाणिज्य कर विभाग, श्रम विभाग, खेल एवं युवक कल्याण विभाग, अध्यात्म और वन विभाग सहित 9 बैठकें करेंगे।4 जनवरी को कैबिनेट बैठक के पश्चात, विधि एवं विधायी कार्य, योजना,आर्थिक एवं सांख्यिकी विभाग, सहकारिता विभाग, किसान कल्याण तथा कृषि विकास विभाग, मछुआ कल्याण तथा मत्स्य विभाग, पशुपालन विभाग, ऊर्जा विभाग, नवीन एवं नवीकरणीय ऊर्जा, सूक्ष्म लघु और मध्यम उद्यम विभाग सहित 9 बैठकें लेंगे।5 जनवरी को- खाद्य एवं नागरिक आपूर्ति एवं उपभोक्ता संरक्षण औद्योगिक नीति एवं निवेश प्रोत्साहन विभाग, सामाजिक न्याय एवं निशक्तजन कल्याण विभाग, विज्ञान एवं प्रौद्योगिकी विभाग, लोक निर्माण विभाग, स्कूल शिक्षा विभाग विमानन भोपाल गैस त्रासदी राहत एवं पुनर्वास पर्यटन संस्कृति खनिज साधन विभाग सहित 11 बैठक लेंगे।6 जनवरी को - पंचायत एवं ग्रामीण विकास, जनजातीय कार्य विभाग, अनुसूचित जाति कल्याण विभाग, पिछड़ा वर्ग एवं अल्पसंख्यक कल्याण विभाग, विमुक्त घुमक्कड़ एवं अर्द्ध घुमक्कड़ जनजाति कल्याण, लोक स्वास्थ्य एवं परिवार कल्याण, चिकित्सा शिक्षा आयुष विभाग, जल संसाधन, नर्मदा घाटी विकास, नगरीय विकास एवं आवास विभाग सहित कुल 11 बैठक होंगी।7 जनवरी को लोक स्वास्थ्य यांत्रिकी विभाग, उच्च शिक्षा विभाग, लोक सेवा प्रबंधन, जनसंपर्क, तकनीकी शिक्षा कौशल विकास विभाग, महिला एवं बाल विकास, उद्यानिकी तथा खाद्य प्रसंस्करण विभाग, कुटीर एवं ग्रामोद्योग विभाग, परिवहन विभाग, पर्यावरण विभाग, लोक परिसंपत्ति प्रबंधन विभाग, राजस्व विभाग सहित 12 बैठकें मुख्यमंत्री श्री चौहान लेंगे।